દરમિયાન આજે વાલી મંડળે પ્રવેશ સમિતિને લેખિત ફરિયાદ કરી છે કે 207 વિદ્યાર્થીઓ એવા છે કે જેઓના નામ અને રજિસ્ટ્રેશન નંબર તથા સીરીયલ નંબર અને મેરિટ નંબર રાજસ્થાનના મેરિટ લિસ્ટ અને પ્રવેશ યાદીમાં છે અને ગુજરાતની મેડિકલ પ્રવેશ યાદીમાં પણ છે.જેથી આ વિદ્યાર્થીઓના ડોમિસાઈલ સર્ટીફિકેટની સઘન તપાસ થવી જોઈએ. આ વિદ્યાર્થીઓ રાજસ્થાનના જ છે અને અહીં ખોટા ડોમિસાઈલથી પ્રવેશ લીધા હોવાની શંકા છે. મહત્વનુ છે કે તાજેતરમાં સુરતમાં એજન્ટો દ્વારા રૃપિયા લઈને બોગસ ડોમિસાઈલ સર્ટી તૈયાર કરાયા હતા અને આ રેકેટ પકડાયા બાદ પોલીસે ગુન્હો નોંધી તપાસ પણ શરૃ કરી છે. આ રેકેટને પગલે વાલી મંડળે ગુજરાત હાઈકોર્ટમાં સ્પેશ્યલ સિવિલ એપ્લિકેશન પણ કરી છે અને શંકાસપ્દ 207 વિદ્યાર્થીઓની યાદી પણ રજૂ કરી છે.ઉપરાંત સમગ્ર રાજ્યમાં રેવન્યુ ડિપાર્ટમેન્ટ અને પોલીસ દ્વારા ઈસ્યુ કરાયેલા તમામ ડોમિસાઈલ સર્ટી તપાસવામા આવે તેવી માંગ કરી છે.